b'\n_START_ARTICLE_\nAlexander Siddig\n_START_SECTION_\nBiografi\n_START_PARAGRAPH_\nSiddig El Tahir El Fadil El Siddig Abderahman Mohammed Ahmed Abdel Karim El Mahdi ble f\xc3\xb8dt i Sudan, men har tilbrakt mesteparten av livet sitt i England. Han ble tidligere kreditert som Siddig El Fadil. Han forandret navnet sitt til Alexander Siddig p\xc3\xa5 begynnelsen av den fjerde sesongen av Deep Space Nine fordi folk visstnok hadde problemer med \xc3\xa5 uttale navnet hans. Han har gjort fremst\xc3\xa5ende opptredener i Reign of Fire og Kingdom of Heaven. I 2003 hadde han en gjesterolle som en algerisk hemmelig agent p\xc3\xa5 sporet av islamistiske ekstremister i Nest of Angels, en kontroversiell episode av TV-serien Spooks. I 2005 spilte Siddig den kritikerroste rollen som prins Nasir i Syriana, sammen med George Clooney og Matt Damon._NEWLINE_Rollene han har spilt har krevd at han har m\xc3\xa5ttet snakke mange forskjellige aksenter: En engelsk received pronunciation-aksent (Deep Space Nine), cockney (Reign of Fire), en algerisk aksent (Spooks) og andre._NEWLINE_Siddig giftet seg med medskuespiller Nana Visitor i 1997. De fikk en s\xc3\xb8nn, Django El Tahir El Siddig, i 1996. I 2001 skilte de seg._NEWLINE_Siddigs mor er engelsk og faren er sudanesisk. Siddig beskriver seg selv som et medlem av den muslimske tro. Han er nev\xc3\xb8 av skuespilleren Malcolm McDowell og onkelen p\xc3\xa5 farssiden var den tidligere sudanske statsministeren Sadiq al Mahdi.'